pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ยุติธรรม นำกลไก “ยุติธรรมจังหวัด” ขับเคลื่อนงาน “กพยจ.” หวังนำความยุติธรรมไปสู่ประชาชนในทุกพื้นที่
วันพุธที่ 16 สิงหาคม 2560
รมว.ยุติธรรม นํากลไก “ยุติธรรมจังหวัด” ขับเคลื่อนงาน “กพยจ.” หวังนําความยุติธรรมไปสู่ประชาชนในทุกพื้นที่
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานเปิดโครงการสัมมนาเชิงปฏิบัติการเพื่อขับเคลื่อนยุติธรรมจังหวัด : ภารกิจ และ กพยจ.
เมื่อวันพุธที่ ๑๖ สิงหาคม ๒๕๖๐ เวลา ๐๙.๐๐ น.
ณ ห้องจูปิเตอร์ ๘ – ๑๐ อาคารชาเลนเจอร์ อิมแพค เมืองทองธานี จังหวัดนนทบุรี
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานเปิดโครงการสัมมนาเชิงปฏิบัติการเพื่อขับเคลื่อนยุติธรรมจังหวัด : ภารกิจ และ กพยจ.
พร้อมทั้งบรรยายพิเศษ เรื่อง “ยุติธรรมจังหวัดกับการขับเคลื่อนยุทธศาสตร์ชาติและยุทธศาสตร์กระทรวงยุติธรรม”
โดยมีหัวหน้าส่วนราชการในสังกัดกระทรวงยุติธรรม ยุติธรรมจังหวัดทั่วประเทศ
สํานักงานคณะกรรมการป้องกันและปราบปรามยาเสพติด ภาค ๑ – ๙
ศูนย์ปฏิบัติการคดีพิเศษ และสํานักงานคุ้มครองสิทธิและเสรีภาพส่วนภูมิภาค เข้าร่วมฯ
โดยรัฐมนตรีว่าการกระทรวงยุติธรรม ได้มอบนโยบายว่า
กระทรวงยุติธรรม ถือเป็นหน่วยงานหลักและมีแนวทางการดําเนินการตอบสนองต่อยุทธศาสตร์ชาติ
ยุทธศาสตร์กระทรวงยุติธรรม และแผนพัฒนาเศรษฐกิจและสังคมแห่งชาติ
โดยเฉพาะ “ยุติธรรมจังหวัด” ที่จะเป็นกลไกสําคัญในการเชื่อมโยงการดําเนินงานจากส่วนกลางไปสู่ภูมิภาค
สานต่อนโยบายและนําความยุติธรรมไปสู่ประชาชนในระดับจังหวัด
ควบคู่กับการเป็นฝ่ายเลขานุการขับเคลื่อน “คณะกรรมการพัฒนาการบริหารงานยุติธรรมระดับจังหวัด หรือ กพยจ.”
ให้เดินหน้าเพื่อวางรากฐานและสนับสนุนให้ทุกส่วนราชการร่วมกันเสริมสร้างประชาชนให้เข้าถึงความยุติธรรม
ซึ่งเป็นหน้าที่ของยุติธรรมจังหวัดและส่วนราชการในสังกัดกระทรวงยุติธรรมในทุกพื้นที่
จะต้องประสานการทํางานกับทุกส่วนราชการ อาสาสมัครและภาคประชาสังคม
ด้วยความเข้มแข็ง และร่วมมือร่วมใจอย่างเต็มกําลังความสามารถ
โดยยึดหลักเป้าหมาย “การทํางานเพื่อประชาชนเป็นศูนย์กลาง”
เพื่อทําให้นโยบาย “ยุติธรรมสู่หมู่บ้าน นําบริการรัฐไปสู่ประชาชน”
ถ่ายทอดไปสู่การปฏิบัติและเกิดขึ้นในพื้นที่อย่างแท้จริง
ซึ่งจะทําให้สังคมมีความปลอดภัย เกิดความเท่าเทียม ลดความเหลื่อมล้ํา นําความยุติธรรมไปสู่ประชาชน
ตลอดจนนําพาประเทศชาติไปสู่ความมั่นคง มั่งคั่ง และยั่งยืน
รัฐบาลไทย-ข่าวทำเนียบรัฐบาล-มาตรการภาษีเพื่อการจัดตั้งสำนักงานเศรษฐกิจและการค้าที่จัดตั้งขึ้นในประเทศไทย ตามที่ได้รับอนุมัติจากคณะรัฐมนตรีตามข้อผูกพันที่ได้ทำขึ้น
วันจันทร์ที่ 8 ตุลาคม 2561
มาตรการภาษีเพื่อการจัดตั้งสํานักงานเศรษฐกิจและการค้าที่จัดตั้งขึ้นในประเทศไทย ตามที่ได้รับอนุมัติจากคณะรัฐมนตรีตามข้อผูกพันที่ได้ทําขึ้น
ในการประชุมคณะรัฐมนตรี เมื่อวันที่ 2 ตุลาคม 2561 คณะรัฐมนตรีได้มีมติเห็นชอบร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. .... และร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. ....
มาตรการภาษีเพื่อการจัดตั้งสํานักงานเศรษฐกิจและการค้าที่จัดตั้งขึ้นในประเทศไทย ตามที่ได้รับอนุมัติจากคณะรัฐมนตรีตามข้อผูกพันที่ได้ทําขึ้น
ในการประชุมคณะรัฐมนตรี เมื่อวันที่ 2 ตุลาคม 2561 คณะรัฐมนตรีได้มีมติเห็นชอบร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. .... และร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... ที่กําหนดมาตรการภาษีเพื่อการจัดตั้งสํานักงานเศรษฐกิจและการค้าที่จัดตั้งขึ้นในประเทศไทยตามที่ได้รับอนุมัติจากคณะรัฐมนตรีตามข้อผูกพันที่ได้ทําขึ้นโดยมีสาระสําคัญสรุปได้ ดังนี้
1. กําหนดให้ใช้อัตราร้อยละ 0 ในการคํานวณภาษีมูลค่าเพิ่ม สําหรับการประกอบกิจการการขายสินค้าหรือการให้บริการกับองค์การสหประชาชาติ ทบวงการชํานัญพิเศษของสหประชาชาติ สถานเอกอัครราชทูต สถานทูต สถานกงสุลใหญ่ สถานกงสุล องค์การระหว่างประเทศอื่นๆ ที่ประเทศไทย
มีพันธกรณีตามความตกลงที่จะต้องให้ผลปฏิบัติเท่าเทียมกับสถานเอกอัครราชทูต องค์การสหประชาชาติ หรือทบวงการชํานัญพิเศษของสหประชาชาติ สํานักงานเศรษฐกิจและการค้าที่จัดตั้งขึ้นในประเทศไทย ตามที่ได้รับอนุมัติจากคณะรัฐมนตรี ตามข้อผูกพันที่ได้ทําขึ้น ทั้งนี้ เฉพาะการขายสินค้าหรือการให้บริการที่เป็นไปตามหลักเกณฑ์ วิธีการ และเงื่อนไขที่อธิบดีกําหนด
2. กําหนดให้ยกเว้นบรรดารัษฎากรประเภทต่างๆ ซึ่งเรียกเก็บตามประมวลรัษฎากรแก่สํานักงานเศรษฐกิจและการค้าที่จัดตั้งขึ้นในประเทศไทยตามที่ได้รับอนุมัติจากคณะรัฐมนตรีตามข้อผูกพันที่ได้ทําขึ้น และเจ้าหน้าที่ของสํานักงานนั้นในส่วนของ
(2.1) สถานทําการของสํานักงาน ที่อยู่ของหัวหน้าของสํานักงาน
(2.2) ยานพาหนะของสํานักงาน และรถยนต์นั่งส่วนบุคคลของเจ้าหน้าที่ของสํานักงาน
(2.3) เงินเดือน ค่าตอบแทน และค่าเบี้ยเลี้ยงที่เจ้าหน้าที่ของสํานักงานได้รับจากสํานักงาน เนื่องจากการปฏิบัติหน้าที่ในประเทศไทย
ทั้งนี้ ให้เป็นไปตามข้อผูกพันที่ประเทศไทยมีกับรัฐบาลหรือหน่วยงานของต่างประเทศ
มาตรการดังกล่าวจะเป็นการสร้างความสัมพันธ์และส่งเสริมให้เกิดความร่วมมือทางด้านเศรษฐกิจและการค้าระหว่างรัฐบาลต่างประเทศอันจะส่งผลดีต่อประเทศไทยในการขยายการค้าและเพิ่มการลงทุนระหว่างประเทศต่อไป
ศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-การสัมมนา “เปิดมิติใหม่การลงทุนกับพันธบัตรออมทรัพย์” ภายใต้โครงการ Digital Savings Bond
วันอังคารที่ 27 สิงหาคม 2562
การสัมมนา “เปิดมิติใหม่การลงทุนกับพันธบัตรออมทรัพย์” ภายใต้โครงการ Digital Savings Bond
สบน.จัดสัมมนา “เปิดมิติใหม่การลงทุนกับพันธบัตรออมทรัพย์” โดยการสัมมนามีวัตถุประสงค์เพื่อประชาสัมพันธ์ช่องทางการลงทุนล่าสุดของพันธบัตรออมทรัพย์ของกระทรวงการคลังให้ประชาชนได้ทดลองใช้ ก่อนการเปิดใช้งานจริงในช่วงปลายปี 2562
สํานักงานบริหารหนี้สาธารณะ (สบน.) ได้จัดงานสัมมนา “เปิดมิติใหม่การลงทุนกับพันธบัตรออมทรัพย์” ณ ห้องประชุมวายุภักษ์ 1 กระทรวงการคลัง โดยการสัมมนามีวัตถุประสงค์เพื่อประชาสัมพันธ์ช่องทางการลงทุนล่าสุดของพันธบัตรออมทรัพย์ของกระทรวงการคลังให้ประชาชนได้ทดลองใช้ ก่อนการเปิดใช้งานจริงในช่วงปลายปี 2562
ในปัจจุบันประชาชนสามารถซื้อพันธบัตรออมทรัพย์ได้หลากหลายช่องทางของธนาคารตัวแทนจําหน่ายทั้งผ่านเคาน์เตอร์ธนาคาร Internet Banking ตู้ ATM และ Mobile Banking สําหรับปี 2562 นี้ สบน.ได้พัฒนาช่องทางในการอํานวยความสะดวกให้กับประชาชนในการลงทุนในพันธบัตรออมทรัพย์ให้เท่าทันกับเทคโนโลยีทางการเงินที่เปลี่ยนแปลงไป โดยยกระดับการให้บริการที่สามารถตอบโจทย์และรองรับความต้องการของผู้ลงทุนได้ครบวงจร (One Stop Service) มากขึ้น แบ่งเป็น
(1) การพัฒนา Line@Bond Direct เพื่อเป็นช่องทางการติดต่อสอบถาม ประชาสัมพันธ์ข่าวการจําหน่าย และให้สิทธิพิเศษแก่ผู้ลงทุนที่มีพันธบัตรครบกําหนดสามารถจองพันธบัตรออมทรัพย์ผ่านช่องทางนี้ได้โดยไม่ต้องรอคิวที่ธนาคาร และ
(2) การพัฒนา BOND DIRECT Application รองรับความต้องการลงทุนด้วยฟังก์ชั่นการจอง การซื้อที่ผู้ลงทุนสามารถชําระเงินค่าพันธบัตรออมทรัพย์ได้ทันที ซึ่ง สบน. ได้รับความร่วมมือจากธนาคารกรุงไทย จํากัด (มหาชน) ในฐานะธนาคารตัวแทนจําหน่ายนําร่องในการให้บริการชําระเงินพันธบัตรออมทรัพย์ผ่านแอพพลิเคชั่น Krungthai NEXT ซึ่งผู้ลงทุนสามารถมั่นใจความปลอดภัยในการทําธุรกรรมทางการเงิน นอกจากนี้ ผู้ลงทุนยังสามารถติดตามประวัติการซื้อและดูพอร์ตการลงทุนพันธบัตรออมทรัพย์ของตนเองได้อีกด้วย
ทั้งนี้ สบน. มีแผนเปิดให้บริการจองซื้อพันธบัตรออมทรัพย์ผ่านระบบ Bond Direct ในปลายปี 2562 ผู้สนใจสามารถดาวน์โหลด BOND DIRECT Application หรือเพิ่มเพื่อน Line@bonddirect เพื่อติดตามข่าวสารเกี่ยวกับพันธบัตรออมทรัพย์และข้อมูลต่างๆ รวมถึงการติดตามผ่าน PDMO App และ Facebook Page ของ สบน. ซึ่งจะมีการเผยแพร่บทความและ Infographic ที่น่าสนใจ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5322
รัฐบาลไทย-ข่าวทำเนียบรัฐบาล-มาตรการเยียวยา 5,000 บาท ถึงมือผู้ได้รับผลกระทบแล้วกว่า 3.2 ล้านราย จำนวนเงิน 1.6 หมื่นล้านบาท กำหนดปิดลงทะเบียนวันที่ 22 เมษายน 2563 เวลา 24.00 น.
วันพฤหัสบดีที่ 16 เมษายน 2563
มาตรการเยียวยา 5,000 บาท ถึงมือผู้ได้รับผลกระทบแล้วกว่า 3.2 ล้านราย จํานวนเงิน 1.6 หมื่นล้านบาท กําหนดปิดลงทะเบียนวันที่ 22 เมษายน 2563 เวลา 24.00 น.
ความคืบหน้ามาตรการเยียวยา 5,000 บาท มีเม็ดเงินเยียวยาถึงมือคนทํางานที่เดือดร้อนจากสถานการณ์ไวรัส Covid-19 ในช่วงรอบที่ 1-3 ระหว่างวันที่ 8-17 เมษายน 2563 รวม 3.2 ล้านราย จํานวนเงิน 1.6 หมื่นล้านบาท
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้ามาตรการเยียวยา 5,000 บาท มีเม็ดเงินเยียวยาถึงมือคนทํางานที่เดือดร้อนจากสถานการณ์ไวรัส Covid-19 ในช่วงรอบที่ 1-3 ระหว่างวันที่ 8-17 เมษายน 2563 รวม 3.2 ล้านราย จํานวนเงิน 1.6 หมื่นล้านบาท โดยกระทรวงการคลังและหน่วยงานที่เกี่ยวข้องได้พยายามเร่งกระบวนการคัดกรองผู้ลงทะเบียนเพื่อให้เงินเยียวยาถึงมือทุกคนที่ได้รับผลกระทบอย่างรวดเร็วที่สุด
สําหรับความคืบหน้าในส่วนที่เกี่ยวข้องกับการลงทะเบียนพบว่า มีผู้มาลงทะเบียนรวม 27.7 ล้านราย (ณ วันที่ 16 เมษายน 2563)โดยจํานวนผู้มาลงทะเบียนในภาพรวมมีทิศทางลดลงต่อเนื่อง และตั้งแต่ช่วงต้นสัปดาห์ที่ผ่านมา จํานวนผู้มาลงทะเบียนใหม่เริ่มไม่มีการเปลี่ยนแปลงอย่างมีนัยสําคัญ สะท้อนว่าผู้ที่ได้รับผลกระทบจากสถานการณ์ไวรัส Covid-19 โดยส่วนใหญ่ได้มาลงทะเบียนเพื่อรับความช่วยเหลือเยียวยาแล้ว จึงเป็นไปตามวัตถุประสงค์ของมาตรการเยียวยา 5,000 บาท ที่ต้องการให้การเยียวยาผู้ได้รับผลกระทบอย่างครอบคลุมและทั่วถึง กระทรวงการคลังจึงกําหนดวันปิดรับลงทะเบียนในวันที่ 22 เมษายน 2563 เวลา 24.00 น. (ตามที่ได้เคยประกาศไว้ว่าจะแจ้งล่วงหน้าให้ทราบก่อนวันที่จะปิดการลงทะเบียน) ทั้งนี้ เพื่อดําเนินการเปิดรับการขอทบทวนสิทธิ์สําหรับประชาชนที่ไม่ผ่านเกณฑ์และไม่เห็นด้วยกับผลการคัดกรอง ซึ่งจะเริ่มในวันที่20 เมษายน 2563 เวลา 6.00 น. ผ่านช่องทางออนไลน์ที่ www.เราไม่ทิ้งกัน.com
Call Center ธนาคารกรุงไทย จํากัด (มหาชน)
โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)
รัฐบาลไทย-ข่าวทำเนียบรัฐบาล-ดัชนีราคาที่ดินเปล่าก่อนการพัฒนาในกรุงเทพฯ-ปริมณฑล ไตรมาส 2 ปี 2563 แนวรถไฟฟ้าสายสีเขียวเหนือ ครองแชมป์ราคาปรับเพิ่มสูงสุด 5 ไตรมาส
วันพฤหัสบดีที่ 23 กรกฎาคม 2563
ดัชนีราคาที่ดินเปล่าก่อนการพัฒนาในกรุงเทพฯ-ปริมณฑล ไตรมาส 2 ปี 2563 แนวรถไฟฟ้าสายสีเขียวเหนือ ครองแชมป์ราคาปรับเพิ่มสูงสุด 5 ไตรมาส
ดัชนีราคาที่ดินเปล่าก่อนการพัฒนาในกรุงเทพฯ-ปริมณฑล ไตรมาส 2 ปี 2563 ปรับเพิ่มขึ้นกว่า 30% แนวรถไฟฟ้าสายสีเขียวเหนือ (คูคต - ลําลูกกา) ที่ยังไม่ก่อสร้าง ครองแชมป์ราคาปรับเพิ่มสูงสุด 5 ไตรมาสติดต่อกัน
ดร.วิชัย วิรัตกพันธ์ ผู้ตรวจการธนาคารอาคารสงเคราะห์ และรักษาการผู้อํานวยการศูนย์ข้อมูลอสังหาริมทรัพย์ เปิดเผยว่าศูนย์ข้อมูลอสังหาริมทรัพย์ ธนาคารอาคารสงเคราะห์ ดัชนีราคาที่ดินเปล่าก่อนการพัฒนาในกรุงเทพฯ-ปริมณฑล ในไตรมาส 2 ปี 2563 มีค่าดัชนีเท่ากับ 308.6 เพิ่มขึ้นร้อยละ 5.2 เมื่อเทียบกับไตรมาสก่อนหน้า (QoQ) ซึ่งมีค่าดัชนีเท่ากับ 293.3 และปรับเพิ่มขึ้นร้อยละ 30.3 เมื่อเทียบกับช่วงเวลาเดียวกันของปีก่อน (YoY) ซึ่งมีค่าดัชนีเท่ากับ 236.9 จุด
การปรับเพิ่มขึ้นของดัชนีราคาที่ดินเปล่าก่อนการพัฒนาในไตรมาสนี้ ทําเลที่มีการปรับเพิ่มขึ้นมากกว่าทําเลอื่นๆ ส่วนใหญ่ยังคงเป็นพื้นที่ปลายสายรถไฟฟ้าที่เป็นส่วนต่อขยายและมีแผนจะก่อสร้างในอนาคต โดยทําเลที่มีเส้นทางรถไฟฟ้าผ่าน 5 อันดับแรกที่มีอัตราการขยายตัวของราคาที่ดินเพิ่มขึ้นสูงสุด เมื่อเทียบกับช่วงเวลาเดียวกันของปีก่อน (YoY) ได้แก่
1) สายสีเขียวเหนือ (คูคต - ลําลูกกา) เป็นเส้นทางรถไฟฟ้าที่ยังไม่เริ่มก่อสร้าง ซึ่งเป็นส่วนต่อขยายของสายสีเขียว ในไตรมาส 2 ปี 2563 เปิดให้บริการ 4 สถานี ได้แก่ สถานีกรมป่าไม้ สถานีบางบัว สถานีกรมทหารราบที่ 11 และสถานีวัดพระศรีมหาธาตุ ส่งผลให้ราคาที่ดินในบริเวณตามแนวรถไฟฟ้านี้มีอัตราขยายตัวของราคาที่ดินเพิ่มขึ้นร้อยละ 61.4 และเป็นทําเลที่มีการเพิ่มขึ้นของราคาที่ดินมากที่สุดต่อเนื่องมา 5 ไตรมาส
2) สายสีชมพู (แคราย - มีนบุรี) ซึ่งเป็นเส้นทางรถไฟฟ้าที่อยู่ระหว่างการก่อสร้าง มีความคืบหน้าการก่อสร้างโดยรวมอยู่ที่ร้อยละ 57 มีอัตราการขยายตัวของราคาที่ดินเพิ่มขึ้นร้อยละ 53.6
3) สายสีน้ําเงิน (บางแค - พุทธมณฑลสาย 4) ซึ่งเป็นโครงการที่มีแผนจะก่อสร้างในอนาคต มีอัตราการขยายตัวของราคาที่ดินเพิ่มขึ้นร้อยละ 28.5
4) สายสีแดงอ่อน (ตลิ่งชัน - ศาลายา) ซึ่งเป็นโครงการที่มีแผนจะก่อสร้างในอนาคต มีอัตราการขยายตัวของราคาที่ดินเพิ่มขึ้นร้อยละ 26.5
และ 5) สายสีเขียวใต้ (สมุทรปราการ - บางปู) ซึ่งเป็นโครงการที่มีแผนจะก่อสร้างในอนาคต และสายสีเขียวใต้ (แบริ่ง - สมุทรปราการ) ซึ่งก่อสร้างเสร็จและเปิดให้บริการแล้ว มีอัตราขยายตัวของราคาที่ดินเพิ่มขึ้นเท่ากันร้อยละ 23.1
รายละเอียดเพิ่มเติมโทร 0-2645-9675-6
ฝ่ายประชาสัมพันธ์และบริการข้อมูล ศูนย์ข้อมูลอสังหาริมทรัพย์
รัฐบาลไทย-ข่าวทำเนียบรัฐบาล-“หม่อมเต่า” ยืนยันจ่ายทดแทนว่างงานจากเหตุสุดวิสัยรายที่หลักฐานครบแล้วกว่า 5 พันล้านบาท
วันอังคารที่ 19 พฤษภาคม 2563
“หม่อมเต่า” ยืนยันจ่ายทดแทนว่างงานจากเหตุสุดวิสัยรายที่หลักฐานครบแล้วกว่า 5 พันล้านบาท
รัฐมนตรีว่าการกระทรวงแรงงาน ยืนยัน สํานักงานประกันสังคมจ่ายประโยชน์ทดแทนกรณีว่างงานจากเหตุสุดวิสัยโควิด – 19 แก่ผู้ประกันตนแล้ว 984,005 ราย เป็นเงินทั้งสิ้นกว่า 5,316.066 ล้านบาท ส่วนที่ยังไม่ได้รับเงินเนื่องจากนายจ้างยังไม่แจ้งรับรองการหยุดงาน ตนสั่ง
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยสํานักงานประกันสังคมได้จ่ายประโยชน์ทดแทนกรณีว่างงานอันเนื่องมาจากเหตุสุดวิสัย สถานการณ์โควิด-19 ให้แก่ผู้ประกันตนแล้ว (ณ วันที่ 18 พฤษภาคม 2563) จํานวน 984,005 ราย เป็นจํานวนเงินทั้งสิ้น 5,316.066 ล้านบาท ทั้งนี้ มีผู้ยื่นคําขอฯ และยังไม่ได้รับเงินบางส่วนเนื่องจากเอกสารหลักฐานไม่ครบถ้วน ซึ่งสํานักงานประกันสังคมได้แจ้งผลการวินิจฉัยให้ทราบแล้วเป็นจดหมายลงทะเบียนส่งทางไปรษณีย์
สําหรับผู้ที่ยื่นขอรับสิทธิประโยชน์แล้วยังไม่ได้รับเงิน หรือได้รับหนังสือแจ้งปฏิเสธการจ่ายสิทธิประโยชน์ดังกล่าว สามารถติดตามหรือยื่นเรื่องอุทธรณ์ตามช่องทางต่าง ๆ ดังต่อไปนี้ 1. ยื่นเรื่องด้วยตนเอง ได้ที่ “ศูนย์รับเรื่องราวร้องทุกข์ (โควิด-19 ) สํานักงานประกันสังคม กระทรวงแรงงาน ซึ่งตั้งอยู่ที่สํานักงานประกันสังคมกรุงเทพมหานครทั้ง 12 พื้นที่ สํานักงานประกันสังคมจังหวัดทุกจังหวัด และในส่วนกลางตั้งอยู่ที่สํานักงานประกันสังคมสํานักงานใหญ่ ถนนติวานนท์ ตําบลตลาดขวัญ อําเภอเมือง จังหวัดนนทบุรี ซึ่งทุกศูนย์ฯ เปิดให้บริการในวันราชการ เวลาทําการ 08.00 ถึง 18.00 น. 2. ส่งทางไปรษณีย์ตามที่อยู่ของสํานักงานประกันสังคมกรุงเทพมหานครทั้ง 12 พื้นที่ สํานักงานประกันสังคมจังหวัดทุกจังหวัด และสํานักงานประกันสังคมสํานักงานใหญ่ ถนนติวานนท์ ตําบลตลาดขวัญ อําเภอเมือง จังหวัดนนทบุรี ทั้งนี้ การยื่นอุทธรณ์ดังกล่าวจะไม่มีการรับยื่นทางระบบออนไลน์
หม่อมราชวงศ์จัตุมงคลฯ กล่าวเพิ่มเติมว่า การยื่นขอรับสิทธิกรณีว่างงานอันเนื่องมาจากเหตุสุดวิสัยนั้น ตาม “กฎกระทรวงการได้รับประโยชน์ทดแทนในกรณีว่างงานเนื่องจากมีเหตุสุดวิสัยอันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ. 2563” กําหนดให้ผู้มีสิทธิได้รับเงินว่างงานได้รับสิทธิตามความเป็นจริงแต่ไม่เกิน 90 วัน ในช่วงของระยะเวลาการหยุดงานและไม่ได้รับค่าจ้างตั้งแต่ วันที่ 1 มีนาคม 2563 ถึงวันที่ 31 สิงหาคม 2563 ทั้งนี้ตามมาตรา 56 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติมกําหนดให้ผู้ประกันตนสามารถยื่นขอรับสิทธิได้ภายใน 2 ปี นับแต่วันที่มีสิทธิ
“ผู้ประกันตนที่ได้รับหนังสือแจ้งปฏิเสธการจ่ายสิทธิประโยชน์ดังกล่าว ขอให้มายื่นเรื่องอุทธรณ์ ตามช่องทางดังกล่าวข้างต้น ภายใน 30 วัน นับตั้งแต่วันที่ผู้ประกันตนทราบ (วันที่ได้รับจดหมายลงทะเบียน) และสําหรับผู้ประกันตนที่ยังไม่ได้รับเงินเนื่องจากนายจ้างยังไม่แจ้งรับรองการหยุดงานนั้น ซึ่งนายจ้างบางรายไม่สามารถติดต่อได้เนื่องจากมีการย้ายที่อยู่ เบอร์โทรศัพท์ติดต่อจึงไม่เป็นปัจจุบัน หรือเป็นเบอร์โทรศัพท์สถานประกอบการที่ปิดกิจการ ทั้งนี้ตนได้สั่งการให้ส่งเจ้าหน้าที่ลงพื้นที่ด้วยตนเองเพื่อติดตามนายจ้างหรือหาหลักฐานประกอบการจ่ายสิทธิให้แก่ผู้ประกันตนโดยเร็วที่สุด” รัฐมนตรีว่าการกระทรวงแรงงานกล่าวในท้ายที่สุด
รัฐบาลไทย-ข่าวทำเนียบรัฐบาล-พิธีลงนามบันทึกข้อตกลงความเข้าใจ(MOU) ระหว่าง กรมส่งเสริมอุตสาหกรรม  กับ บริษัท เดนโซ่ คอร์ปอเรชั่น
วันศุกร์ที่ 19 มกราคม 2561
พิธีลงนามบันทึกข้อตกลงความเข้าใจ(MOU) ระหว่าง กรมส่งเสริมอุตสาหกรรม  กับ บริษัท เดนโซ่ คอร์ปอเรชั่น
พิธีลงนามบันทึกข้อตกลงความเข้าใจ(MOU) ระหว่าง กรมส่งเสริมอุตสาหกรรม  กับ บริษัท เดนโซ่ คอร์ปอเรชั่น ณ ห้องต้นกล้าแกลลอรี่ ศูนย์ปฏิรูปอุตสาหกรรมสู่อนาคต (ITC)
19 มกราคม 2561 กรุงเทพฯ - ดร.สมชาย หาญหิรัญ รัฐมนตรีช่วยว่าการกระทรวงอุตสาหกรรม และนายอากิระ ทีรากาว่า ผู้ช่วยทูตการค้า สถานทูตญี่ปุ่นประจําประเทศไทย ให้เกียรติร่วมเป็นสักขีพยานและกล่าวแสดงความยินดีในพิธีลงนามบันทึกข้อตกลงความเข้าใจ(MOU) ระหว่าง นายกอบชัย สังสิทธิสวัสดิ์ ผู้แทน กรมส่งเสริมอุตสาหกรรม (กสอ.) กับ นายคัทซึฮิโกะ ซุกิโตะ กรรมการบริหาร ผู้แทน บริษัท เดนโซ่ คอร์ปอเรชั่น โดยการลงนามบันทึกข้อตกลงความเข้าใจในครั้งนี้ มีเป้าหมายในการตั้งโครงการพัฒนาผู้ประกอบการ Lean Automation System Integrator หรือ LASI สู่การพัฒนาอุตสาหกรรมการผลิตยุคใหม่ของประเทศไทย รวมถึงการติดตั้ง อาคาร Showcase ระบบการผลิตยุคใหม่ และการนําหุ่นยนต์เข้าร่วมสนับสนุนและส่งเสริมความแข็งแกร่งของ SMEs ไทย เพื่อให้เกิดการพัฒนางานด้านอุตสาหกรรม ทั้งนี้ มีผู้บริหารระดับสูงจากกระทรวงอุตสาหกรรม บริษัท เดนโซ่ คอร์ปอเรชั่น และสื่อมวลชนเข้าร่วมเป็นจํานวนมาก ณ ห้องต้นกล้าแกลลอรี่ ศูนย์ปฏิรูปอุตสาหกรรมสู่อนาคต (ITC) ซอยตรีมิตร กล้วยน้ําไท คลองเตย กรุงเทพฯ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้เลขานุการรัฐมนตรีรัฐมัธยประเทศ สาธารณรัฐอินเดีย นำคณะนักธุรกิจ เข้าพบ
วันจันทร์ที่ 20 มีนาคม 2560
รัฐมนตรีว่าการกระทรวงอุตสาหกรรม ให้เลขานุการรัฐมนตรีรัฐมัธยประเทศ สาธารณรัฐอินเดีย นําคณะนักธุรกิจ เข้าพบ
วันนี้ 20 มีนาคม 2560 รัฐมนตรีว่าการกระทรวงอุตสาหกรรม ให้เลขานุการรัฐมนตรีรัฐมัธยประเทศ สาธารณรัฐอินเดีย นําคณะนักธุรกิจ เข้าพบ
วันนี้ (20 มีนาคม 2560) นายอุตตม สาวนายน รัฐมนตรีว่าการกระทรวงอุตสาหกรรม ให้นายอโศก บรันวาล เลขานุการรัฐมนตรีรัฐมัธยประเทศ สาธารณรัฐอินเดีย นําคณะนักธุรกิจ เข้าพบ เพื่อหารือเกี่ยวกับโอกาสและลู่ทางการลงทุนระหว่างไทย-อินเดีย ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-คณะกรรมการส่งเสริมความเท่าเทียมระหว่างเพศ (สทพ.) แห่งชาติ  เห็นชอบมาตราการคุ้มครอง ผู้ร้องทุกข์ และผู้เป็นพยาน  ให้ผู้ถูกล่วงละเมิดหรือคุกคามทางเพศ ในการทำงาน
วันศุกร์ที่ 28 กันยายน 2561
คณะกรรมการส่งเสริมความเท่าเทียมระหว่างเพศ (สทพ.) แห่งชาติ  เห็นชอบมาตราการคุ้มครอง ผู้ร้องทุกข์ และผู้เป็นพยาน  ให้ผู้ถูกล่วงละเมิดหรือคุกคามทางเพศ ในการทํางาน
รอง นรม. พล.อ.ฉัตรชัย เป็นประธานการประชุมคณะกรรมการส่งเสริมความเท่าเทียมระหว่างเพศ (สทพ.) แห่งชาติ
วันนี้ ( 28 กันยายน 2561 ) เวลา 09.00 น. ณ ห้องประชุม 301 ตึกบัญชาการ1 ทําเนียบรัฐบาล พลเอก ฉัตรชัย   สาริกัลยะ รองนายกรัฐมนตรี เป็นประธานการประชุมคณะกรรมการส่งเสริมความเท่าเทียมระหว่างเพศ (สทพ.) แห่งชาติ ครั้งที่ 2/2561 ร่วมกับหน่วยงานที่เกี่ยวข้อง สรุปสาระสําคัญดังนี้
ที่ประชุมเห็นชอบมาตราการคุ้มครองผู้ร้องทุกข์ และผู้เป็นพยาน มีวัตถุประสงค์ให้ผู้ถูกล่วงละเมิดหรือคุกคามทางเพศในการทํางานมีความกล้าและมั่นใจที่จะดําเนินการตามมาตราการในการป้องกันและ แก้ไขปัญหาการล่วงละเมิดหรือคุกคามทางเพศในการทํางาน โดยไม่ต้องรู้สึกอับอายหรือหวาดกลัวต่อการที่อาจต้องสูญเสียการงานหรืออาชีพมาตรการดังกล่าวประกอบด้วย 1) การกําชับให้หน่วยงานภาครัฐทุกหน่วยดําเนินการตามมาตรการในการป้องกันและแก้ไขปัญหาการล่วงละเมิดทางเพศในการทํางาน 2) เมื่อมีการร้องทุกข์แล้วผู้ร้องทุกข์และพยานจะไม่ถูกดําเนินการใด ๆ ที่กระทบต่อหน้าที่การงานหรือการดํารงชีวิต หากจําเป็นต้องมีการดําเนินการใด ๆ เช่น การแยกสถานที่ทํางานเพื่อป้องกันไม่ให้ผู้ร้องทุกข์และผู้เป็นพยานและผู้ถูกกล่าวหาพบปะกัน เป็นต้น ต้องได้รับความยินยอมจากผู้ร้องทุกข์และผู้เป็นพยาน 3) ให้กรมกิจการสตรีและสถาบันครอบครัวเป็นศูนย์ประสานการป้องกันและแก้ไขปัญหาการล่วงละเมิดหรือคุกคามทางเพศในการทํางานรวมทั้ง กํากับ ติดตามการดําเนินงานให้เป็นไปตามมาตรการฯ 4) ให้หน่วยงานภาครัฐทุกหน่วยขจัดสิ่งแวดล้อมที่ล่วงละเมิดและคุกคามทางเพศ เช่น ภาพลามก ภาพโป๊เปลือยในปฏิทินและหน้าจอคอมพิวเตอร์ เป็นต้น
พร้อมกันนี้ที่ประชุมเห็นชอบ (ร่างแผน) ขับเคลื่อนการส่งเสริมความเท่าเทียมระหว่างเพศ เพื่อให้เป็นทิศทางตามแนวทางการเพิ่มประสิทธิภาพการทํางานของคณะกรรมการส่งเสริมความเท่าเทียมระหว่างเพศ(สทพ.) แห่งชาติโดยมีแผนงานหลัก ดังนี้ 1) ส่งเสริมให้มีความรู้ความเข้าใจและตระหนักถึงความสําคัญของความเท่าเทียมระหว่างเพศ   2) ส่งเสริมให้มีการสร้างพลังอํานาจของผู้ที่ถูกเลือกปฏิบัติ 3) กําหนดนโยบายที่เอื้อให้องค์กรเกิดพลังในเชิงบวกในการส่งเสริมความเท่าเทียมระหว่างเพศ และ 4) ส่งเสริมการวิจัยและพัฒนานวัตกรรมเพื่อสร้างความเท่าเทียมระหว่างเพศ
..............................................................................
สํานักโฆษก
รัฐบาลไทย-ข่าวทำเนียบรัฐบาล-รอง ลธน.ม.เรณูฯ เป็นประธานในพิธีทำบุญถวายภัตตาหารเพลแด่พระสงฆ์ เนื่องในพระราชพิธีทรงบำเพ็ญพระราชกุศลสตมวาร 100 วัน ถวายพระบรมศพพระบาทสมเด็จพระปรมินทรมหาภูมิพลอดุลยเดช
วันจันทร์ที่ 23 มกราคม 2560
รอง ลธน.ม.เรณูฯ เป็นประธานในพิธีทําบุญถวายภัตตาหารเพลแด่พระสงฆ์ เนื่องในพระราชพิธีทรงบําเพ็ญพระราชกุศลสตมวาร 100 วัน ถวายพระบรมศพพระบาทสมเด็จพระปรมินทรมหาภูมิพลอดุลยเดช
นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง เป็นประธานในพิธีทําบุญถวายภัตตาหารเพลและเครื่องไทยธรรมแด่พระภิกษุสงฆ์จากวัดมงกุฏกษัตริยาราม จํานวน 9 รูป เนื่องในพระราชพิธีทรงบําเพ็ญพระราชกุศลสตมวาร 100 วัน
วันนี้ (23 มกราคม 2560) เวลา 10.30 น. ณ เวทีกลาง ตลาดคลองผดุงกรุงเกษม นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง เป็นประธานในพิธีทําบุญถวายภัตตาหารเพลและเครื่องไทยธรรมแด่พระภิกษุสงฆ์จากวัดมงกุฏกษัตริยาราม จํานวน 9 รูป เนื่องในพระราชพิธีทรงบําเพ็ญพระราชกุศลสตมวาร 100 วัน ถวายพระบรมศพพระบาทสมเด็จพระปรมินทรมหาภูมิพลอดุลยเดช โดยมี ข้าราชการ เจ้าหน้าที่ และประชาชนจากกระทรวงต่าง ๆ ที่เกี่ยวข้อง เข้าร่วมพิธีดังกล่าวด้วย ซึ่งจัดโดยกระทรวงวิทยาศาสตร์และเทคโนโลยีด้วยความร่วมมือของสํานักเลขาธิการนายกรัฐมนตรี
โอกาสนี้ รองเลขาธิการนายกรัฐมนตรีฝ่ายการเมืองได้ประกอบพิธีด้วยการจุดธูปเทียนบูชาพระรัตนตรัย เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์ จากนั้นได้ถวายเครื่องไทยธรรมร่วมกับข้าราชการและเจ้าหน้าที่ พระสงฆ์สวดอนุโมทนาพร้อมกรวดน้ําและรับพร และประธานสงฆ์ได้ปะพรมน้ําพระพุทธมนต์แก่ผู้ที่มาร่วมงาน
จากนั้น รองเลขาธิการนายกรัฐมนตรีฝ่ายการเมืองได้นิมนต์พระสงฆ์จํานวน 9 รูปฉันภัตตาหารเพลเป็นอันเสร็จพิธี
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โครงการสินเชื่อรายย่อยเพื่อใช้จ่ายฉุกเฉิน ระยะที่ 2 ของธนาคารออมสิน
วันอังคารที่ 20 มีนาคม 2561
โครงการสินเชื่อรายย่อยเพื่อใช้จ่ายฉุกเฉิน ระยะที่ 2 ของธนาคารออมสิน
เมื่อวันที่ 20 มีนาคม 2561 คณะรัฐมนตรีมีมติเห็นชอบให้ธนาคารออมสินดําเนินโครงการสินเชื่อรายย่อยเพื่อใช้จ่ายฉุกเฉิน ระยะที่ 2 ซึ่งเป็นโครงการต่อเนื่องจากโครงการสินเชื่อรายย่อยเพื่อใช้จ่ายฉุกเฉิน วงเงิน 5,000 ล้านบาท
นางสาวกุลยา ตันติเตมิท ผู้ตรวจราชการกระทรวงการคลัง ในฐานะโฆษกกระทรวงการคลัง เปิดเผยว่า เมื่อวันที่ 20 มีนาคม 2561 คณะรัฐมนตรีมีมติเห็นชอบให้ธนาคารออมสินดําเนินโครงการสินเชื่อรายย่อยเพื่อใช้จ่ายฉุกเฉิน ระยะที่ 2 ซึ่งเป็นโครงการต่อเนื่องจากโครงการสินเชื่อรายย่อยเพื่อใช้จ่ายฉุกเฉิน วงเงิน 5,000 ล้านบาท ที่ธนาคารออมสินได้รับอนุมัติจากคณะรัฐมนตรี เมื่อวันที่ 21 กุมภาพันธ์ 2560 ซึ่งปัจจุบันธนาคารออมสินได้อนุมัติสินเชื่อโครงการดังกล่าวใกล้เต็มวงเงินแล้ว โดยโครงการสินเชื่อรายย่อยเพื่อใช้จ่ายฉุกเฉิน ระยะที่ 2 มีสาระสําคัญ ดังนี้
1. วัตถุประสงค์ : ให้สินเชื่อแก่ประชาชนผู้มีรายได้น้อยที่มีบัตรสวัสดิการแห่งรัฐและประชาชนผู้มีรายได้น้อยทั่วไปที่มีความจําเป็นที่จะต้องใช้จ่ายเงินฉุกเฉิน เพื่อแก้ไขปัญหาความเดือดร้อนภายในครอบครัว เช่น ค่ารักษาพยาบาล ค่าเล่าเรียน เป็นต้น โดยต้องไม่เป็นการ Refinance หนี้ในระบบ
2. วงเงินสินเชื่อรวม : ไม่เกิน 10,000 ล้านบาท
3. วงเงินให้สินเชื่อต่อราย : ไม่เกิน 50,000 บาทต่อราย
4. กลุ่มเป้าหมาย : ประชาชนที่มีการประกอบอาชีพและมีความจําเป็นที่จะต้องใช้จ่ายเงินฉุกเฉิน
5. ระยะเวลาการยื่นขอสินเชื่อ: ให้ยื่นขอสินเชื่อและจัดทํานิติกรรมสัญญาภายในวันที่ 31 มีนาคม 2563
6. ระยะเวลาการให้กู้ยืม : ไม่เกิน 5 ปี
7. อัตราดอกเบี้ย : อัตราดอกเบี้ยคงที่ (Flat Rate) ไม่เกินร้อยละ 0.85 ต่อเดือน
8. หลักประกัน : บุคคลค้ําประกันอย่างน้อย 1 คน และ/หรือมีหลักทรัพย์ค้ําประกัน
9. หลักเกณฑ์การพิจารณาสินเชื่อ : พิจารณาความสามารถในการชําระหนี้จากรายได้และ ค่าใช้จ่ายรวมของบุคคลในครอบครัวเป็นหลัก โดยสามารถตรวจสอบประวัติการชําระหนี้จากเครดิตบูโรได้ แต่จะไม่นํามาเป็นเงื่อนไขในการพิจารณาสินเชื่อ
อย่างไรก็ดี โดยที่สินเชื่อลักษณะดังกล่าวมีความเสี่ยงที่ค่อนข้างสูง ดังนั้น รัฐบาลจึงกําหนดเงื่อนไขในการชดเชยสินเชื่อที่ไม่ก่อให้เกิดรายได้ (Non-performing Loan : NPL) ที่เกิดขึ้นภายใต้โครงการนี้ให้ธนาคารออมสินไว้ไม่เกินร้อยละ 40 คิดเป็นวงเงินประมาณไม่เกิน 4,000 ล้านบาท หรือตามที่เกิดขึ้นจริง นอกจากนี้ ธนาคารเพื่อการเกษตรและสหกรณ์การเกษตร (ธ.ก.ส.) ยังมีสินเชื่อและเงื่อนไขในการชดเชย NPL ในลักษณะเดียวกัน ได้แก่ โครงการสนับสนุนสินเชื่อรายย่อยเพื่อใช้จ่ายฉุกเฉิน ระยะที่ 2 ของ ธ.ก.ส. วงเงิน 10,000 ล้านบาท ที่คณะรัฐมนตรีได้มีมติเห็นชอบไปแล้วเมื่อวันที่ 9 มกราคม 2561 ดังนั้น ผู้มีรายได้น้อยที่มีความจําเป็นต้องใช้จ่ายเงินฉุกเฉินสามารถขอสินเชื่อได้ทั้งที่ ธ.ก.ส. และธนาคารออมสิน
นางสาวกุลยาฯ กล่าวเพิ่มเติมว่า การดําเนินโครงการดังกล่าวข้างต้นจะช่วยให้ผู้มีรายได้น้อยที่มีบัตรสวัสดิการแห่งรัฐและประชาชนผู้มีรายได้น้อยทั่วไปสามารถเข้าถึงแหล่งเงินทุนในระบบได้ ในกรณีมีความจําเป็น ต้องใช้จ่ายฉุกเฉินเร่งด่วน โดยไม่ต้องไปใช้บริการหนี้นอกระบบ ซึ่งจะช่วยลดปัญหาหนี้นอกระบบที่มีภาระดอกเบี้ยอยู่ในระดับที่สูง สามารถบรรเทาความเดือดร้อนของประชาชน ส่งผลให้เกิดการยกระดับคุณภาพชีวิตและความเป็นอยู่ของผู้เข้าร่วมโครงการให้ดีขึ้นประมาณ 200,000 ราย
สํานักนโยบายระบบการเงินและสถาบันการเงิน สํานักงานเศรษฐกิจการคลัง
โทร. 02 273 9020 ต่อ 3245 โทรสาร 02 618 3374